CELEX: 32018D1688
Language: hu
Date: 2018-11-07 00:00:00
Title: A Bizottság (EU) 2018/1688 végrehajtási határozata (2018. november 7.) az energiastatisztikáról szóló 1099/2008/EK európai parlamenti és tanácsi rendeletben előírt statisztikai adatszolgáltatási kötelezettségek tekintetében Szlovákiának biztosított eltérésekről (az értesítés a C(2018) 7304. számú dokumentummal történt) (EGT-vonatkozású szöveg.)

9.11.2018   
               
               
                  HU
               
               
                  Az Európai Unió Hivatalos Lapja
               
               
                  L 279/38
               
            
         A BIZOTTSÁG (EU) 2018/1688 VÉGREHAJTÁSI HATÁROZATA
         (2018. november 7.)
         az energiastatisztikáról szóló 1099/2008/EK európai parlamenti és tanácsi rendeletben előírt statisztikai adatszolgáltatási kötelezettségek tekintetében Szlovákiának biztosított eltérésekről
         
            
               (az értesítés a C(2018) 7304. számú dokumentummal történt)
            
         
         (Csak a szlovák nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az energiastatisztikáról szóló, 2008. október 22-i 1099/2008/EK európai parlamenti és tanácsi rendeletre (1) és különösen annak 5. cikke (4) bekezdésére és 10. cikke (2) bekezdésére,
         mivel:
         
                     (1)
                  
                  
                     Szlovákia kérelmet nyújtott be arra vonatkozóan, hogy eltérhessen az 1099/2008/EK rendelet 4. cikkében említett nemzeti statisztikáknak a Bizottsághoz (Eurostat) való továbbítására vonatkozó kötelezettsége alól. A kérelem az ipari hulladék megújuló részére és a környezeti hőre vonatkozó statisztikák szolgáltatására vonatkozott.
                  
               
                     (2)
                  
                  
                     A Szlovákia által szolgáltatott információk megerősítik, hogy az említett statisztikák összegyűjtése túlzott terhet róna a tagállami válaszadókra, konkrétan azért, mert az előírt adatok összegyűjtése és összeállítása során a válaszadókra háruló terhek csökkentése érdekében igazodni kell az új besorolásokhoz és új módszertant kell kidolgozni a nemzeti statisztikájukban. Az eltéréseket ezért biztosítani kell.
                  
               
                     (3)
                  
                  
                     Az e határozatban előírt intézkedések összhangban vannak az Európai Statisztikai Rendszer Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Szlovákia számára eltérést kell biztosítani az 1099/2008/EK rendelet következő rendelkezéseitől:
            
                        a)
                     
                     
                        a 2017. referenciaévre vonatkozó eredmények előállítása a megújuló energiára vonatkozó statisztikákról szóló B. melléklet 5.2.11.6. pontja tekintetében;
                     
                  
                        b)
                     
                     
                        a 2017., 2018. és 2019. referenciaévre vonatkozó eredmények előállítása a megújuló energiára vonatkozó statisztikákról szóló B. melléklet 5.2.3., 5.2.6., 5.2.8.1., 5.2.8.2. és 5.2.8.5. pontja tekintetében (az A. melléklet 3.5.8.1.7. „Az ipari hulladék megújuló része” című pontjában és a 3.5.9. „Környezeti hő” című pontjában meghatározott termékekre vonatkozó valamennyi összesített adatra kiterjedően).
                     
                  
         
            2. cikk
            E határozat címzettje a Szlovák Köztársaság.
         
         
            Kelt Brüsszelben, 2018. november 7-én.
            
               
                  a Bizottság részéről
               
               Marianne THYSSEN
               
                  a Bizottság tagja
               
            
         
         
            (1)  HL L 304., 2008.11.14., 1. o.